ทริปนี้ความตั้งใจคือไปหัวหินค่ะ ตียาวจากกรุงเทพฯ เข้าเพชรบุรีมาแวะกินข้าวเที่ยงที่ครัวสังเวียนซีฟู้ด อีฉันถึงขั้นกรี๊ดกร๊าดดีใจได้เห็นทะเล ใจนี่อยากจะโดดซะล่ะ ดั๊นเป็นคนบ้าทะเล อยากไปเที่ยวทะเลเป็นทุนเดิมอยู่แล้ว แต่เปล่านะคะ ไม่ได้เล่นน้ำทะเลอะไรเลยแค่นั่งรถผ่านทะเลแล้วก็วนมาที่ร้านนี้ 

เป็นร้านอาหารที่มีพื้นที่กว้างขวางมาก ชั้น 1 ว่ามีที่เยอะแล้ว ขึ้นไปชั้น 2 โอ้โห! มหาศาลค่ะ ที่นั่งเยอะมากกกกกกกกก เป็นโต๊ะไม้ยาว สามารถนั่งได้ถึง 8 คน แต่นั่งแค่ 6 คนดีกว่าค่ะกำลังพอดี

เมนูมาเต็มโต๊ะเลยค่ะ แต่!!! ไม่พอกินคร่าาาา มีทั้ง กุ้งอบเกลือ ปูม้านึ่ง ปลากระพงทอดน้ำปลา ส้มตำทะเล ต้มยำโป๊ะแตก เนื้อปลาเก๋าผัดฉ่า หอยแมลงภู่อบ ทอดมันกุ้ง ข้าวผัดปู ทั้งหมดนี้เป็นชุดค่ะ ทางร้านจะมีจัดอาหารเป็นชุด ชุดนี้ราคา 2,240 บาท และมีผลไม้ให้อีกด้วย 

กุ้งอบเกลือ รสชาติกำลังดี แต่ตัวกุ้งเล็กไปหน่อยนะคะ น่าจะตัวใหญ่กว่านี้อีกหน่อย
ปูม้านึ่ง แกะง่ายกินง่ายโดนเฉพาะก้ามปู ฟินมากกก เนื้อหวานจิ้มน้ำจิ้มแซ่บ โอ๊ยยยย อร่อย
ปลากะพงทอดน้ำปลา ตัวใหญ่ดี แต่ออกคาวไปนิดหน่อย
เนื้อปลาเก๋าผัดฉ่า จานนี่อร่อยมาก ชอบมาก เนื้อมาเต็มๆ รสชาติเข้าเนื้อและเข้มข้นมากด้วยค่ะ
ส้มตำทะเล มีทั้งกุ้งแห้งและกุ้งตัวหญ่ายใหญ่ รสชาติเข้มข้นกลมกล่อม สะใจมากๆ ทั้งเปรี้ยว หวาน เค็ม เผ็ด ลงตัวพอดี
ต้มยำโป๊ะแตก เครื่องมาเต็มๆ ทั้งทะเล กุ้ง หมึก ปลาและเห็ด สะใจฝุดๆ
หอยแมลงภู่อบ จานนี้สดดีแต่หอยตัวเล็กไปหน่อย เลยไม่ค่อยฟินเลย 555
ทอดมันกุ้ง อร่อยมากกกกกก จิ้มกับน้ำจิ้มนี่เข้ากั๊นนนนเข้ากันเข้มข้นมากๆ กินอร่อยเลยค่ะ
และสุดท้ายคือข้าวผัดปู ถ้าไม่บอกคิดว่าเข้าผัดเปล่าๆ ทำไมหาปูไม่เจอเลยอ่ะ

สรุป อาหารเขาอร่อยทุกอย่างเลยค่ะ น้าจิ้มซีฟู้ดก็รสชาติจัดจ้านได้ใจ บรรยากาศก็ดี ลมโกรก เสียดายถ้าอยู่ริมทะเลนี่จะฟินมากเลยคร่าาาา